Energie

MOL România a introdus un nou tip de combustibil, Racing Plus, care costă 13,99 lei/litru. Este pentru prima dată când în România se vinde direct la pompa combustibil pentru maşini de curse sau pentru automobile cu motoare de înaltă performanţă.

Spre comparaţie, un litru de benzină Evo Plus, cu cifră octanică 100 costă 6,45 lei, iar cea de 95 puţin sub 6 lei litrul. La un rezervor de 45 de litri un plin ar costa peste 600 de lei.

În cazul motoarelor supraalimentate pe benzină este recomandat un combustibil cu cifră octanică mai mare, care poate oferi mai multă performanţă şi un consum mai scăzut de combustibil.

În Bucureşti doar două staţii au acest combustibil disponibil: în zonele Timpuri Noi şi Nicolae Caramfil. Combustibilul are o cifră octanică de 102 şi o densitate de 0,7555 g/cm cub la 15 grade Celsius.